CELEX: 32019R0651
Language: lt
Date: 2019-04-24 00:00:00
Title: 2019 m. balandžio 24 d. Komisijos reglamentas (ES) 2019/651, kuriuo atsisakoma leisti vartoti maisto produktų sveikumo teiginį, susijusį su vaikų vystymusi ir sveikata (Tekstas svarbus EEE.)

25.4.2019   
               
               
                  LT
               
               
                  Europos Sąjungos oficialusis leidinys
               
               
                  L 110/23
               
            
         KOMISIJOS REGLAMENTAS (ES) 2019/651
         2019 m. balandžio 24 d.
         kuriuo atsisakoma leisti vartoti maisto produktų sveikumo teiginį, susijusį su vaikų vystymusi ir sveikata
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (1), ypač į jo 17 straipsnio 3 dalį,
         kadangi:
         
                     (1)
                  
                  
                     pagal Reglamentą (EB) Nr. 1924/2006 maisto produktų sveikumo teiginiai draudžiami, jeigu jie nėra leisti vartoti Komisijos laikantis to reglamento reikalavimų ir nėra įtraukti į leidžiamų vartoti teiginių sąrašą;
                  
               
                     (2)
                  
                  
                     Reglamente (EB) Nr. 1924/2006 taip pat nustatyta, kad paraiškas leisti vartoti maisto produktų sveikumo teiginius maisto tvarkymo subjektai gali teikti valstybės narės nacionalinei kompetentingai institucijai. Nacionalinė kompetentinga institucija turi perduoti reikalavimus atitinkančias paraiškas Europos maisto saugos tarnybai (EFSA) (toliau – Tarnyba);
                  
               
                     (3)
                  
                  
                     gavusi paraišką Tarnyba nedelsdama apie ją informuoja kitas valstybes nares bei Komisiją ir pateikia nuomonę dėl atitinkamo sveikumo teiginio;
                  
               
                     (4)
                  
                  
                     Komisija, atsižvelgdama į Tarnybos nuomonę, sprendžia dėl leidimo vartoti sveikumo teiginius suteikimo;
                  
               
                     (5)
                  
                  
                     gavus „H.J. Heinz Supply Chain Europe B.V.“ paraišką, pateiktą pagal Reglamento (EB) Nr. 1924/2006 14 straipsnio 1 dalies b punktą, Tarnybos paprašyta pateikti nuomonę dėl sveikumo teiginio, susijusio su „Nutrimune®“ ir virškinamojo trakto ir viršutinių kvėpavimo takų imunine apsauga nuo patogenų (Klausimas Nr. EFSA-Q-2016-00008 (2)). Pareiškėjo pasiūlytas teiginys suformuluotas taip: „Nutrimune®
                         palaiko mažų vaikų virškinamojo trakto ir viršutinių kvėpavimo takų imuninę apsaugą“;
                  
               
                     (6)
                  
                  
                     remdamasi pateiktais duomenimis Tarnyba mokslinėje nuomonėje, kurią Komisija ir valstybės narės gavo 2017 m. sausio 30 d., padarė išvadą, kad nepakanka mokslinių įrodymų, kad tarp produkto „Nutrimune®“ (pasterizuotas nugriebtas karvės pienas, fermentuotas Lactobacillus paracasei CBA L74) vartojimo ir virškinamojo trakto ir viršutinių kvėpavimo takų imuninės apsaugos nuo patogenų būtų galima nustatyti priežastinį ryšį. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
                  
               
                     (7)
                  
                  
                     pagal Reglamento (EB) Nr. 1924/2006 16 straipsnio 6 dalį Komisijos gautos pareiškėjo pastabos buvo apsvarstytos nustatant šiame reglamente numatytas priemones;
                  
               
                     (8)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede nurodytas sveikumo teiginys neįtraukiamas į Sąjungos leidžiamų vartoti teiginių sąrašą, nustatytą pagal Reglamento (EB) Nr. 1924/2006 14 straipsnio 1 dalį.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 24 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 404, 2006 12 30, p. 9.
         
            (2)  EFSA Journal 2017; 15(1):4679.
      
      
         
            PRIEDAS
            
               Atmestas sveikumo teiginys
            
            
                        Paraiška ir atitinkamos Reglamento (EB) Nr. 1924/2006 nuostatos
                     
                     
                        Maistinė ar kita medžiaga, maisto produktas ar maisto produkto kategorija
                     
                     
                        Teiginys
                     
                     
                        EFSA nuomonės nuoroda
                     
                  
                        14 straipsnio 1 dalies b punkte numatytas sveikumo teiginys, susijęs su vaikų vystymusi ir sveikata
                     
                     
                        „Nutrimune®“ (pasterizuotas nugriebtas karvės pienas, fermentuotas Lactobacillus paracasei CBA L74)
                     
                     
                        „Nutrimune®“ palaiko mažų vaikų virškinamojo trakto ir viršutinių kvėpavimo takų imuninę apsaugą
                     
                     
                        Q-2016-00008